**HOZZÁJÁRULÓ NYILATKOZAT**

**személyes adatok kezeléséhez**

Alulírott ……………………………………….…… (név) hozzájárulok ahhoz, hogy a jelentkezési lapon önkéntesen megadott személyes adataimat a Budapest Főváros X. kerületi Kőbányai Önkormányzat (a továbbiakban Önkormányzat) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 27-ei 2016/679 európai parlamenti és tanácsi rendelet (általános adatvédelmi rendelet, a továbbiakban: GDPR) 6. cikke (1) bekezdése a) pontjában, valamint az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontjában foglalt rendelkezéseinek megfelelően kezelje. Egyúttal kifejezetten hozzájárulok, hogy az Önkormányzat a Polgári Törvénykönyvről szóló 2013. évi V. törvény 2:48. §-a alapján rólam a személyazonosító igazolványom fényképpel ellátott oldalán szereplő személyes képmásomat visszavonásig, de legalább a veszélyhelyzet megszűnéséig kezelje.

Egyúttal beleegyezésemet adom, hogy a személyazonosító igazolványomon feltüntetett képmásom digitális másolatát az Önkormányzat és hivatalának vezetői, valamint az Önkormányzat katasztrófavédelmi referense számára is elérhető tárhelyre feltöltse, ott tárolja és az érintettek részére visszavonásig, de legalább a veszélyhelyzet megszűnéséig hozzáférhetővé tegye. Egyidejűleg hozzájárulok, hogy az Önkormányzat a nevemet és a telefonszámomat a koronavírus-járvány végéig a segítséget kérő, Budapest Főváros X. kerületében élő lakosok részére továbbítsa.

Nyilatkozom, hogy az adatok megadása és az adatkezeléshez történő hozzájárulás önkéntes.

Tudomásul veszem, hogy az adatkezelés célja: a koronavírus-fertőzés időszakában önkéntes segítségnyújtásban történő személyes közreműködés.

Hozzájárulok, hogy az adatkezelő a személyes adatokat 2020. ………………..….napjától a koronavírus-járvány végéig tárolja, a nyilatkozatomban adott hozzájárulásomat meghaladóan nem hozza nyilvánosságra és gondoskodik azok törvény szerinti védelméről.

Tudomásul veszem, hogy az önkéntes segítségnyújtással kapcsolatosan közölt adataim kezeléséről szóló nyilatkozatomat visszavonhatom és kérhetem személyes adataim helyesbítését, zárolását vagy törlését. Az adataim nyilvántartásáról az adatkezeléssel összefüggő tényekről az adatkezelőtől tájékoztatást kérhetek az onkentes@kobanya.hu e-mail címen az Önkormányzat katasztrófavédelmi referensétől.

Tudomásul veszem, hogy jogaim megsértése esetén az adatkezelő ellen bírósághoz fordulhatok vagy a Nemzeti Adatvédelmi és Információs Hatóság vizsgálatát kezdeményezhetem. A hatóság vizsgálata ingyenes. A bíróság az ügyben soron kívül jár el. A per elbírálása a Fővárosi Törvényszék hatáskörébe tartozik. További jogaimra és a bírósági eljárás menetére vonatkozó részletes szabályokat az információs önrendelkezési jogról és az információszabadságról szóló 2011. évi CXII. törvény 14-19. §, valamint a 21‑22. §-ai tartalmazzák.

Nyilatkozom, miszerint az adatkezelés céljáról, körülményeiről szóló, valamint a képmásom felhasználására vonatkozó tájékoztatást megkaptam, jelen nyilatkozat tartalmát elolvastam, az abban foglaltakat tudomásul veszem.

Budapest, ………. ....................... ........

……………………………………………………………

nyilatkozattevő aláírása